ՀԱՎԵԼՎԱԾ

Եվրասիական տնտեսական հանձնաժողովի կոլեգիայի
2015 թվականի հուլիսի 8-ի
թիվ 14 հանձնարարականի

ՑԱՆԿ

Մինչև 2020 թվականը Եվրասիական տնտեսական միության անդամ պետությունների գյուղարդյունաբերական համալիրի ոլորտում գիտահետազոտական և փորձարարական–կոնստրուկտորական հեռանկարային աշխատանքների

1. Գենետիկական ռեսուրսների սկրինինգի հիման վրա հացահատիկային և հատիկաընդեղեն մշակաբույսերի ընտրասերման հումքի ստեղծում՝ բիոտիկ և աբիոտիկ գործոններին հարմարվող բարձր բերքատու սորտերի ստացման նպատակներով։

2. Կերային մշակաբույսերի ընտրասերման և սերմնաբուծության տեխնոլոգիաների մշակում ու կատարելագործում։

3. Հիվանդություններից և վնասատուներից բանջարեղենային մշակաբույսերի պաշտպանության հեռանկարային կենսաբանական միջոցների ստացման և կիրառման տեխնոլոգիայի մշակում։

4. Տոհմային կենդանիների տոհմային արժեքի և տոհմային կենդանիների գենոմային ընտրասերման մեթոդների գնահատման միասնական համակարգի մշակում` կենսատեխնոլոգիական մոտեցումների հիման վրա ։

5. Համակցված մեթոդներով ապրանքային սուդակի աճեցման լրիվ պարբերաշրջանով տեխնոլոգիայի մշակում։

6. Մուլտիպլեքսային ախտորոշման համակարգերի, գյուղատնտեսական ու մթերատու կենդանիների վարակիչ հիվանդությունների կանխարգելման ու դրանց նկատմամբ այդ կենդանիների օրգանիզմի դիմադրողականության բարձրացման միջոցների մշակում։

7. Կենսաբանորեն ակտիվ նյութերի հիման վրա բարձր մթերատու կենդանիների և թռչունների նյութափոխանակության խախտումների հետ կապված հիվանդությունների թերապիայի և կանխարգելման համար համալիր պատրաստուկների մշակում։

8. Անասնաբուժության ոլորտում ռիսկերի գնահատման, կենդանիների հիվանդությունների հարուցիչների ներթափանցման և տարածման վրա ազդող էպիզոոտիկ իրավիճակների և գործոնների դիտանցման հիման վրա այդ ռիսկերի կառավարման միասնական մեթոդաբանության մշակում։

9. Եվրասիական տնտեսական միության անդամ պետությունների գյուղարդյունաբերական համալիրի և գյուղական տարածքների կայուն զարգացման կազմակերպատնտեսական մեխանիզմների մշակում՝ պարենային անվտանգության ապահովման նպատակներով։

10. Եվրասիական տնտեսական միության անդամ պետությունների գյուղարդյունաբերական համալիրում միջպետական համագործակցության զարգացման համակարգերի, ռազմավարությունների ու մեխանիզմների մշակում։

11. Եվրասիական տնտեսական միության ընդհանուր ագրարային շուկայի զարգացման մեխանիզմների մշակում։

12. Հացահատիկային ու բանջարեղենային մշակաբույսերի խորը վերամշակման համար ռեսուրսախնայող և էներգախնայող տեխնոլոգիաների ու տեխնիկական միջոցների մշակում:

13. Կաթի արտադրության ու վերամշակման համար հեռանկարային քիչ ծախսատար տեխնոլոգիաների և մեքենաների համակարգի մշակում։

14. Միջպետական համախմբերի (կլաստերների) ձևավորման մոդելների մշակում՝ Եվրասիական տնտեսական միության ընդհանուր ագրարային շուկայի զարգացման նպատակներով։